Kamu bisa jelasin ke aku soal Persembahan dan anugerah Kangana Ranaut dalam bahasa melayu?

Kangana Ranaut (juga dikreditkan sebagai Kangna Ranaut) ialah seorang pelakon wanita India yang bekerja di perfileman Hindi. Beliau telah meraih beberapa anugerah, termasuk tiga Anugerah Filem Kebangsaan, empat Anugerah Filmfare, tiga Anugerah Akademi Filem India Antarabangsa, dan masing-masing satu anugerah Screen, Zee Cine dan Producers Guild.

Ranaut memulakan kerjaya lakonan pada 2006 menerusi peranan utama dalam filem thriler Gangster. Persembahan beliau dalam filem ini melayakkan beliau meraih Anugerah Filmfare untuk Penampilan Sulung Wanita Terbaik dan beberapa anugerah lain dalam kategori yang sama. Persembahannya sebagai seorang sosialit dalam filem Life in a... Metro (2007) menerima pengharagaan, dan melayakkan beliau menerima Anugerah Stardust untuk Penampilan Berjaya Terbaik – Wanita. Ranaut menerima banyak anugerah, seperti Anugerah Filem Kebangsaan untuk Pelakon Pembantu Wanita Terbaik dan Anugerah Filmfare dalam kategori yang sama bagi peranan sebagai seorang adiperagawati dalam filem drama Fashion (2008). Pada tahun yang sama, beliau muncul sebagai seorang gadis desa dalam filem Dhaam Dhoom, filem Tamil pertamanya.

Ranaut kemudian berlakon dalam beberapa filem yang berjaya secara komersial, seperti filem cerita thriler saspens Raaz: The Mystery Continues (2009), filem jenayah Once Upon a Time in Mumbaai (2010), filem komedi romantik Tanu Weds Manu (2011), dan filem komedi Double Dhamaal (2011). Bagi peranannya dalam filem Tanu Weds Manu, beliau menerima pencalonan Anugerah Skrin untuk Pelakon Wanita Terbaik, Anugerah Zee Cine untuk Pelakon Terbaik – Wanita, serta beberapa anugerah lain. Beliai mengikuti kejayaannya dengan menjayakan peranan kecil dalam beberapa filem yang gagal secara komersial di pecah panggung.

Pada tahun 2013, Ranaut memegang watak Kaya, seekor mutan yang dapat berubah bentuk, dalam filem cereka sains Krrish 3, yang mendapat kedudukan sebagai filem Bollywood berkeuntungan tertinggi sepanjang zaman. Beliau menerima pencalonan Anugerah IIFA untuk Pelakon Pembantu Wanita Terbaik bagi persembahannya dalam filem itu. Ranaut meraih sambutan kritis bagi persembahannya sebagai protagonis dalam filem remaja Queen (2014), di mana beliau juga menulis dialog filem tersebut bersama Anvita Dutt Guptan. Beliau menerima beberapa anugerah untuk filem Queen, seperti Anugerah Filem Kebangsaan dan Filmfare untuk Pelakon Wanita Terbaik. Ranaut menjayakan dua watak dalam filem Tanu Weds Manu Returns (2015), kesinambungan dari filem Tanu Weds Manu, yang menjadi filem Bollywood berkeuntungan  pertama yang menampilkan watak protagonis wanita di India. Beliau menerima Anugerah Filem Kebangsaan untuk Pelakon Wanita Terbaik keduanya dan Anugerah Pengkritik Filmfare untuk Pelakon Wanita Terbaik bagi persembahannya dalam filem ini.